Vientiane Times, April 2, 2015
ນັກສຶກສາຄະນະນິຕິສາດແລະລັດຖະສາດຂອງມະຫາວິທະຍາໄລແຫ່ງຊາດ ໄດ້ເຂົ້າຮ່ວມກອງປະຊຸມສຳມະນາ ແລະກິດຈະກຳການໂຕ້ວາທີ, ເພື່ອສົນທະນາກັນໃນຫົວຂໍ້ “ການອານຸລັກຮັກສາປ່າໄມ້ ແລະການພັດທະນາຊີວິດການເປັນຢູ່ຂອງປະຊາຊົນ” ກິດຈະກໍາການໂຕ້ວາທີດັ່ງກ່າວຈັດຂື້ນໂດຍກຸ່ມນັກສຶກສາໂຕ້ວາທີຂອງຄະນະນິຕິສາດ ແລະ ລັດຖະສາດ, ແລະສະໜັບສະໜູນໂດຍຫຼາຍພາກສ່ວນເຊັ່ນ: ຄະນະກຳມະການເພື່ອການຮ່ວມມືກັບສປປລາວ(CCL),ອົງການ CARE,ກອງທຶນໂລກເພື່ອອານຸລັກທຳມະຊາດ(WWF), ກຸ່ມເຄື່ອຂ່າຍທີ່ດິນ (LIWG) ແລະສະຫະພາບເອີຣົບ(EU).
ການສຳມະນາແລະກິດຈະກຳການໂຕ້ວາທີແມ່ນຈັດຂື້ນເພື່ອໃຫ້ຄວາມຮູ້ແກ່ນັກສຶກສາ ເພື່ອໃຫ້ຮູ້ເຖິງຄວາມສຳຄັນຂອງການອານຸລັກປ່າໄມ້ ແລະວິຖີຊີວິດການເປັນຢູ່ຂອງປະຊາຊົນ, ພ້ອມກັນນັ້ນກິດຈະກຳດັ່ງກ່າວຍັງຖືກຈັດຂື້ນເພື່ອລະນຶກເຖິງວັນປ່າໄມ້ສາກົນວັນທີ່ 21 ມີນາ. ບັນດານັກສຶກສາໄດ້ພ້ອມກັນໂຕ້ວາທີເພື່ອຫາເຫດຜົນທີ່ວ່າຈະອະນຸລັກປ່າໄມ້ແນວໃດ ເພື່ອໃຫ້ມັນມີຄວາມສົມສ່ວນ,ມີຄວາມຍຸດຕິທຳ ແລະຄວາມສະເໝີພາບໄປພ້ອມໆກັນກັບການພັດທະນາຊີວິດການເປັນຢູ່ຂອງປະຊາຊົນໃນ ສປປ ລາວ. ທ່ານ Anthony Gueguen, ທີ່ປຶກສາຂອງໂຄງການຄະນະ ກຳມະການເພື່ອການຮ່ວມມືກັບສປປລາວ(CCL) ໄດ້ກ່າວໃນການສຳມະນາວ່າ “ອີກຫົວຂໍ້ໜຶ່ງທີ່ພວກເຮົາຄວນເນັ້ນໜັກໃສ່ເມື່ອເວລາທີ່ພວກເຮົາໄດ້ລົງມືປະຕິບັດກິດຈະກຳການອານຸລັກປ່າໄມ້ຄືພວກເຮົາຄວນໃຫ້ການຊ່ວຍເຫຼືອບັນດາຊຸມຊົນທີ່ດຳລົງຊີວິດຕິດພັນກັບທຳມະຊາດ”.
“ພວກເຮົາຕ້ອງການສ້າງໃຫ້ບັນດາຊຸມຊົນດັ່ງກ່າວເປັນສ່ວນໜຶ່ງໃນຂະບວນການການວາງແຜນເພື່ອການອານຸລັກປ່າໄມ້ ແລະ ເພື່ອສ້າງໃຫ້ພວກເຂົາສາມາດສະແດງຄວາມຄິດເປັນຂອງຕົນເອງເພື່ອນຳໄປສູ່ການຕັດສິນໃຈທີ່ຖືກຕ້ອງ”. ຍ້ອນພົນລະເມືອງລາວແມ່ນສ່ວນຫລາຍອາໄສຢູ່ເຂດ ຊົນນະບົດ, ຄົນຫລາຍຄົນອີງໃສ່ຊັບພະຍາກອນທຳມະຊາດແລະຜະລິດຕະພັນປ່າໄມ້ທີ່ບໍ່ແມ່ນໄມ້ເພື່ອດຳລົງຊີວິດຂອງເຂົາ. ເພື່ອຮັກສາຊີວະນານາ ພັນໃນປ່າໄມ້ດ້ວຍການສະໜັບສະໜູນຊຸມຊົນນັ້ນ, ລັດຖະບານໄດ້ຕັ້ງ 3.3 ລ້ານເຮັກຕາເປັນເຂດປ່າໄມ້ສະຫງວນແລະອີກ 3.4 ລ້ານເຮັກຕາເປັນເຂດ ປ່າໄມ້ສຳລັບການຜະລິດ. ນອກຈາກນັ້ນລັດຖະບານມີເປົ້າໝາຍອັນທະເຍີທະຍານວ່າຈົນຮອດປີ 2020, 70% ຂອງເຂດລາວຈະປົກຫຸ້ມດ້ວຍປ່າໄມ້ ພ້ອມດ້ວຍການນຳໃຊ້ແລະຂະຫຍາຍເຂດໄມ້ໃຫ້ເປັນປ່າຢ່າງຖືກຕ້ອງ. ປະຊາຊົນສ່ວນຫຼາຍລິເລີ່ມຈະຮັບຮູ້ແລ້ວວ່ານີ້ແມ່ນການປະກອບສ່ວນທີ່ສຳຄັນໃນຊຸມຊົນທ້ອງຖິ່ນ, ທີ່ເປັນປະໂຫຍດຕໍ່ຍຸດທະສາດສຳລັບການການພັດທະນາປ່າໄມ້ແບບຢືນຢົງ ແລະການບັນເທົາຄວາມທຸກຍາກພາຍໃນຊຸມຊົນ. ໃນຕອນຕົ້ນຂອງກອງປະຊຸມສຳມະນາ, ບັນດານັກສຶກສາທີ່ເຂົ້າຮ່ວມໄດ້ຮັບການຝຶກອົບຮົມທັກສະການສົນທະນາໃນການໂຕ້ວາທີພ້ອມທັງໄດ້ຮັບຟັງການບັນຍາຍເລື່ອງສັ້ນກ່ຽວກັບປ່າໄມ້, ເຊິ່ງບັນຍາຍໂດຍ ທ່ານດວງພະຈັນຈຳປາພອນວິໄລ ອຳນວຍການໂຄງການສຳພັນທະມິດຊຸມຊົນສີຂຽວ(GCA) ແລະທ່ານສົມພອນ ບົວສະຫວັນອຳນວຍການປະຈຳພາກພື້ນໂຄງການກອງທຶນໂລກເພື່ອອານຸລັກທຳມະຊາດ(WWF). ກອງປະຊຸມສຳມະນາ ແລະກິດຈະກຳໂຕວາທີໄດ້ຈັດຂື້ນທີ່ຄະນະນິຕິສາດ ແລະ ລັດຖະສາດມື້ວານນີ້. ທ່ານສົມພອນ ບົວສະຫວັນອຳນວຍການປະຈຳພາກພື້ນໂຄງການກອງທຶນໂລກເພື່ອອານຸລັກທຳມະຊາດ(WWF) ໄດ້ກ່າວວ່າ “ຈາກປະສົບການທີ່ຜ່ານມາສະແດງໃຫ້ຮູ້ວ່າຄວາມສຳເລັດມີຄວາມເປັນໄປໄດ້ຫຼາຍຂື້ນເມື່ອປະຊາຊົນໄດ້ຮັບໂອກາດເປັນສ່ວນໜຶ່ງໃນການຕັດສິນໃຈເລືອກ ແລະດຳເນີນວຽກງານການອານຸລັກຮັກສາປ່າໄມ້. ເຊິ່ງວ່າພວກວັດແທກໄດ້ໂດຍຜ່ານຊຸມຊົນຂອງພວກເຮົາເອງເຊັ່ນ:ຊຸມຊົນການປະມົງແລະໂຄງການການຜະລິດຫວາຍແບບຢືນຍົງ”.
Times reporters / Tadam